ANEXĂ la Dispoziția nr. 316 / 09.06.2020 

PROCEDURI 

privind obligativitatea purtării măștii de protecție și triajului epidemiologic, ca măsuri de igienă destinate prevenirii contaminării cu virusul SARS-CoV-2 
1. PORTUL MĂȘTII
1.1  Obligativitatea purtării măștii. 
Angajații din aparatul de specialitate al Consiliului județean, care își desfășoară activitatea  la sediu,  au obligația de a purta masca de protecție  pe întreaga perioadă  în care se află în interiorul Palatului administrativ.

Medicul de medicina muncii aflat în contract cu instituția va face evaluarea de risc şi va stabili condiţiile purtării măştii pentru angajaţi.     
1.2 Excepții de la obligativitatea purtării măștii. 
Se exceptează de la obligația purtării măștii:

a) angajatul care este singur în birou, strict pentru intervalul de timp în care se găsește în această situație,  obligația existând dacă în birou sunt temporar și alte persoane precum și pe timpul când părăsește biroul și se află în instituție ;
b) persoane care suferă de boli care afectează capacitatea de oxigenare, încadrate în această categorie pe baza evaluării de risc efectuată de medicul de medicina muncii. Se recomandă conducătorilor de compartimente să analizeze posibilitatea plasării acestor persoane singure în birou,  inclusiv prin efectuarea muncii la domiciliu/telemuncă de către persoana respectivă sau de alte persoane care se află în același birou. În situația în care nu se poate asigura câte un birou pentru fiecare persoană aflată în această situație se va asigura o distanță minimă de 3  metri între acesta și ceilalți ocupanți ai biroului și plasarea în fața sa a unui panou de protecție transparent.

1.3.  Portul măștii pe timpul deplasării . Pe perioada deplasării cu mijloacele de
transport din parcul propriu al  instituției, masca de protecție va fi purtată obligatoriu atât de conducătorul auto cât și de celelalte persoane pe întreaga perioadă în care se află în mașină. Persoanele aflate în deplasare vor purta masca în spații închise și în mijloacele de transport , conform reglementărilor generale și a procedurilor proprii ale instituțiilor în care se află pe perioada deplasării.
1.4. Utilizarea corectă a măştilor 
a)Măştile sunt eficiente dacă sunt folosite în combinaţie cu curăţarea frecventă a mâinilor cu soluţie pe bază de alcool sau cu apă şi săpun.

b)Înainte de a pune masca, mâinile trebuie igienizate (cu soluţie pe bază de alcool sau cu apă şi săpun). Masca trebuie să acopere atât gura, cât şi nasul.

c)Masca trebuie schimbată o dată la 4 ore şi ori de câte ori masca s-a umezit sau s-a deteriorat.

d)Masca nu se atinge în timpul purtării; în cazul atingerii măştii, mâinile trebuie igienizate (cu soluţie pe bază de alcool sau cu apă şi săpun).

e)După folosire, masca se aruncă imediat în recipienții pentru colectarea deșeurilor nereciclabile, cu capac (recipienți și saci de culoare neagră), amplasați în birouri și spații comune din instituție, urmată de igienizarea mâinilor.

f)Nu se recomandă reutilizarea măştilor medicale.

1.5. Asigurarea măștilor necesare.   
Măștile de protecție pentru  personalul din instituție, necesare pentru respectarea obligațiilor instituite  prin Ordinul Ministrului Sănătății și al Ministrului Afacerilor Interne  nr. 874/22.05.2020 și cu respectarea regulilor cuprinse în prezenta procedură, se asigură de angajator. 
Pentru fiecare angajat care are obligația purtării măștii, inclusiv pentru cei cei ocupă singuri un birou, se vor asigura câte două măști de protecție zilnic.
1.6. Instruirea personalului. 
Responsabilul cu securitatea și sănătatea în muncă din instituție, cu sprijinul medicului de medicina muncii va face instruirea angajaților în ceea ce privește securitatea și sănătatea la locul de muncă ( SSM) .
2. RESPECTAREA DISTANȚĂRII SOCIALE
2.1. Păstrarea distanțării sociale în birouri

Așezarea angajaților în birourile în care își desfășoară activitatea mai multe persoane trebuie realizată în așa fel încât să se păstreze o distanță de minimum 2 m între persoane și să se asigure o suprafață minimă de 4 mp pentru fiecare persoană;
2.2. Păstrarea distanțării sociale în spațiile comune

 a) pe timpul deplasării în spații comune ( coridoare ) se va păstra o distanță de minimum 1,5 între două persoane. Ușile de intrare/ieșire pe coridoare vor fi păstrate permanent deschise pe perioada programului de lucru evitându-se atingerea repetată de persoane diferite a clanțelor;

b) folosirea grupurilor sanitare se va face cu respectarea  regulii ”o singură persoană într-o încăpere”;

c) ședințele în spații închise se vor desfășura cu respectarea distanței de 2 m între participanți și asigurarea unei suprafețe minime de 4 mp pentru un participant, cu obligativitatea purtării măștii pe întreaga durată a ședinței. Prin excepție, vorbitorii vor putea da jos masca pe timpul cât au intervenții, cu condiția respectării distanţei de 3 metri între aceştia şi alte persoane, doar în cazul în care nu se află mai mult de 16 persoane în incintă .
3. TRIAJUL EPIDEMIOLOGIC

3.1. Triajul epidemiologic pentru personalul angajat în aparatul de specialitate al 
Consiliului județean. 
La intrarea în instituție se realizează triajul epidemiologic al personalului angajat constând din:
a) măsurarea temperaturii cu termometre noncontact (termometre cu infraroșu, sisteme de termoviziune). Temperatura înregistrată nu trebuie să depășească 37,3 ͦC, la care se poate adăuga marja de eroare prevăzută în prospectul dispozitivului. 
b) observarea semnelor și simptomelor respiratorii (tuse sau strănut frecvente, rinoree), stare generală modificată;
c) În cazul în care temperatura înregistrată depășește valoarea de 37,3ͦ C, la care se adaugă marja de eroare a dispozitivului, se repetă măsurarea după 2-5 minute de repaus. Dacă se repetă și la a doua măsurare depășirea valorii stabilite sau dacă se observă simptome respiratorii ori alterarea stării generale, atunci  angajatul respectiv se trimite la medicul de familie pentru consult;

Efectuarea triajului epidemiologic pentru personalul angajat, la intrarea în instituție, se face la cele două puncte de intrare de către personalul ce asigură serviciul de pază sub coordonarea responsabilului cu SSM din instituție și  instruit  de medicul de medicina muncii. 
Pe timpul zilei, personalul cu funcție de conducere din instituție, are responsabilitatea să asigure triajul observațional al personalului direct subordonat.

Triajul epidemiologic se realizează fără înregistrarea datelor cu caracter personal iar imaginile, în sistemul de măsurare a temperaturii prin termoviziune, nu se stochează.

3.2.  Triajul epidemiologic pentru persoanele din celelalte instituții ce au sediul în Palatul Administrativ

Triajul la intrare,  pentru personalul din instituțiile care își desfășoară activitatea în sediul în Palatul Administrativ, se face în aceleași condiții care se aplică personalului din aparatul de specialitate al Consiliului județean.

3.3   Triajul epidemiologic pentru persoanele din afara instituțiilor cu sediul în Palatul Administrativ
Intrarea în Palatul Administrativ este permisă numai pentru persoanele care  au motive justificate de a se afla în clădire în principiu din următoarele categorii:

- reprezentanți ai autorităților administrației publice locale din județ;

- reprezentanți ai administrației publice centrale și ai serviciilor deconcentrate;

- reprezentanți ai instituțiilor, serviciilor publice, regiilor autonome din subordinea Consiliului județean;

- reprezentanți ai unor instituții, societăți comerciale sau ai altor persoane juridice, invitați să participe la întâlniri organizate de Instituția prefectului și Președintele Consiliului județean ori de compartimente din aparatul de specialitate în cadrul acțiunilor de monitorizare a contractelor de lucrări și servicii aflate în execuție;
- personalul solicitat să intervină în situații de urgență;

- personalul care asigură curățenia și igienizarea spațiilor în Palatul  Administrativ.

Justificarea necesității prezenței în Palatul Administrativ se va face cu documente doveditoare (legitimație de serviciu, delegație, invitație, etc. verificându-se identitatea persoanei și cu confirmarea persoanei/persoanelor din instituție cu care urmează se  întâlnească) .


Triajul epidemiologic pentru aceste persoane se realizează în modalitatea stabilită pentru angajați. Nu este permis accesul în clădire a persoanelor a căror temperatură corporală, măsurată la intrare, depășește 37,30C.  

Persoanelor care nu înregistrează valori depășite de temperatură și nu prezintă semne de îmbolnăvire li se permite accesul în Palatul Administrativ însoțite de un angajat din instituțiile ce își au sediul în Palatul Administrativ după înregistrarea lor și consemnarea departamentului/biroului/camerei unde va merge.

La intrare persoanele respective își vor dezinfecta în mod obligatoriu mâinile și vor purta masca de protecție pe toată perioada în care se află în clădire.



3.4.  Predarea corespondenței și a coletelor.

Persoanele care solicită doar predarea unor documente, colete, etc. nu vor avea acces în clădire, predarea documentelor/coletelor respective se va face înafara clădirii persoanei căreia îi sunt destinate, cu respectarea măsurilor de precauție impusă. La preluarea acestora, personalul angajat în aparatul de specialitate al consiliului județean va purta obligatoriu masca de protecție și mănuși iar ulterior primirii, de fiecare dată, își va dezinfecta mâinile cu soluții dezinfectate sau prin spălare cu săpun.

